Susanna Ceccardi

Susanna Ceccardi (s. 19. maaliskuuta 1987) on italialainen poliitikko, joka toimii nykyisin europarlamentaarikkona vuodesta 2019 alkaen.

Hänestä tuli Cascinan ensimmäinen ei-vasemmistolainen pormestari 70 vuoteen, kun hänet äänestettiin virkaan Pohjoisen liiton edustajana vuonna 2016. Syynä hänen vaalivoitolleen pidetään hänen maahanmuuttovastaisia näkemyksiään. Ceccardi pyrkii voittamaan Toscanan kuvernöörin vaalit vuonna 2020.

Näkemyksiä
Ceccardin mukaan Eurooppa on jatkuvasti ollut muslimien maahantunkeutumisen kohteena historiansa aikana eikä pakolaiskriisi ole poikkeus. Hän vertaa pakolaiskriisiä siihen, mitä intiaaneille kävi eurooppalaisten saavuttua Amerikkaan. Käydessään Maltalla hän väitti, että siellä ei näkynyt yhtäkään pakolaista ja paikallisten mukaan se johtui siitä, että pakolaiset siirtyvät sieltä Italiaan.

Hän kritisoi Euroopan unionia, koska kokee sen olevan kyvytön puolustamaan perinteisiä eurooppalaisia arvoja. Hänen mukaansa Euroopan ei tule mukauttaa omaa kulttuuriaan muslimien ehdoille esimerkiksi lopettamalla kouluruokaloista sianlihan tarjoamista. Hän on sanonut pitävänsä romanileirien hävittämistä ja laittoman siirtolaisuuden estämistä suurina humanitaarisina tekoina. Vuonna 2019 hän kritisoi Pisassa sijaitsevassa taidekoulussa näytettyä teosta, jossa Matteo Salvinin kasvot oli koottu pakolaisten veneitä esittävistä kuvista. Ceccardi vaati teosta pois näkyvistä sekä vastasi pakolaisten hukkumisen Välimereen vähentyneen kun Salvinista tuli sisäministeri. Islamin lisäksi hän vastustaa pridekulkueita. 

Hän on ilmoittanut aikovansa nimetä tulevan tyttärensä Kinsikaksi keskiaikaisen soturittaren mukaan, joka puolusti maataan saraseeneilta.

Lähteet

Aiheesta muualla

 Profiili europarlamentissa

Italialaiset europarlamentaarikot
Italian pormestarit
Vuonna 1987 syntyneet
Elävät henkilöt